31986R3530
L 326/8
JURNALUL OFÍCIAL AL UNIUNII EUROPENE
REGULAMENTUL (CEE) NR. 3530/86 AL CONSILIULUI
din 17 noiembrie 1986
de modificare a Regulamentului (CEE) nr. 3220/84 de stabilire a grilei comunitare de clasificare a carcaselor de porc
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a piețelor în sectorul cărnii de porc (1), modificat ultima dată de Regulamentul (CEE) nr. 1475/86 (2), în special articolul 2 și articolul 4 alineatul (5),
având în vedere propunerea Comisiei,
întrucât Regulamentul (CEE) nr. 3220/84 (3) a stabilit o nouă grilă comunitară de clasificare a carcaselor de porc, care trebuie să înlocuiască, cel târziu la sfârșitul unei perioade tranzitorii care se încheie la 31 decembrie 1988, grila stabilită de Regulamentul (CEE) nr. 2760/75 (4);
întrucât Regulamentul (CEE) nr. 3220/84 cuprinde la articolul 4 dispoziții privind marcarea și identificarea carcaselor de porc; întrucât este necesar să se precizeze, atunci când se redactează un proces verbal referitor la estimarea conținutului de carne slabă, că statele membre pot prevedea, pe lângă identificare, marcarea obligatorie sau facultativă a carcaselor,
ADOPTĂ PREZENTUL REGULAMENT:
Articolul 1
La articolul 4 alineatul (2) din Regulamentul (CEE) nr. 3220/84, primul paragraf se înlocuiește cu următorul text:
„(2) Prin derogare de la alineatul (1), statele membre pot prevedea că nu este necesară marcarea carcaselor de porc, atunci când se întocmește un proces verbal care cuprinde cel puțin pentru fiecare carcasă în parte următoarele elemente:
-
identificarea;
-
greutatea la cald și
-
estimarea conținutului de carne slabă.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament est obligatoriu în toate elementele sale și se aplică direct în toate statele membre.
Adoptat la Bruxelles, 17 noiembrie 1986.